ΚΑΝΟΝΙΣΜΟΣ (ΕΟΚ) αριθ. 1332/93 ΤΗΣ ΕΠΙΤΡΟΠΗΣ της 28ης Μαΐου 1993 για τη μείωση των τιμών βάσεως και αγοράς των κουνουπιδιών μέχρι το τέλος της περιόδου εμπορίας 1993/94 έπειτα από τις νομισματικές επανευθυγραμμίσεις του Σεπτεμβρίου 1992, Νοεμβρίου 1992 και Ιανουαρίου 1993 και της υπέρβασης του καθορισμένου κατωφλίου παρέμβασης για την περίοδο εμπορίας 1992/93

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16β παράγραφος 4,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), και ιδίως το άρθρο 9 παράγραφος 1,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (4), όπως τροποποιήθηκε από τον κανονισμό (ΕΟΚ) αριθ. 784/93 (5), και ιδίως το άρθρο 2,

Εκτιμώντας:

ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (6), καθόρισε αντιστοιχία μεταξύ των διατάξεων του γεωργονομισματικού καθεστώτος που εφαρμόζεται από την 1η Ιανουαρίου 1993 και εκείνο που εφηρμόζετο προηγουμένως-

ότι ο κανονισμός (ΕΟΚ) αριθ. 3824/92 καθόρισε τον κατάλογο των τιμών και των ποσών του τομέα των οπωροκηπευτικών στα οποία εφαρμόζεται ο συντελεστής μείωσης 1,012674, που ορίστηκε με τον κανονισμό (ΕΟΚ) αριθ. 537/93 της Επιτροπής (7), από την αρχή της περιόδου εμπορίας 1993/94, στο πλαίσιο του καθεστώτος αυτόματης κατάργησης των αρνητικών νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτουν για κάθε σχετικό τομέα και τον καθορισμό της αξίας αυτών των μειωμένων τιμών και ποσών- ότι οι τιμές βάσης και αγοράς για τα κουνουπίδια μέχρι το τέλος της περιόδου εμπορίας 1993/94 έχουν καθοριστεί από τον κανονισμό (ΕΟΚ) αριθ. 1289/93 του Συμβουλίου (8)-

ότι ο κανονισμός (ΕΟΚ) αριθ. 1411/92 της Επιτροπής (9) όρισε σε 64 900 τόνους το κατώφλι παρέμβασης των κουνουπιδιών για την περίοδο εμπορίας 1992/93-

ότι το άρθρο 2 παράγραφοι 2 και 3 του κανονισμού (ΕΟΚ) αριθ. 1121/89 του Συμβουλίου της 27ης Απριλίου 1989 για τον καθορισμό του επιπέδου του κατωφλίου παρέμβασης για τα μήλα και τα κουνουπίδια (10), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (11), προβλέπει ότι η υπέρβαση του κατωφλίου παρέμβασης των κουνουπιδιών, που υπολογίζεται με βάση τις πραγματοποιηθείσες παρεμβάσεις, δυνάμει των άρθρων 15, 15β, 19 και 19α του κανονισμού (ΕΟΚ) αριθ. 1035/72, στη διάρκεια περιόδου δώδεκα διαδοχικών μηνών συνεπάγεται, για την επόμενη περίοδο εμπορίας, μείωση της τιμής βάσης και της τιμής αγοράς κατά 1 % ανά δόση υπέρβασης 20 000 τόνων-

ότι το άρθρο 2 παράγραφος 1 του κανονισμού (ΕΟΚ) αριθ. 1411/92 προβλέπει ότι η υπέρβαση του κατωφλίου παρέμβασης των κουνουπιδιών για την περίοδο εμπορίας 1992/93 υπολογίζεται με βάση τις παρεμβάσεις που έχουν πραγματοποιηθεί μεταξύ 1ης Φεβρουαρίου 1992 και 31 Ιανουαρίου 1993- ότι σύμφωνα με τις πληροφορίες που προσκόμισαν τα κράτη μέλη, οι παρεμβάσεις αυτές αφορούν 172 165 τόνους- ότι η Επιτροπή διαπίστωσε επομένως υπέρβαση 107 265 τόνων από το κατώφλι παρέμβασης που ορίστηκε για την περίοδο εμπορίας 1992/93-

ότι από τα ανωτέρω προκύπτει ότι οι τιμές βάσης και αγοράς των κουνουπιδιών μέχρι το τέλος της περιόδου εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 πρέπει να μειωθούν κατά 5 %- ότι η μείωση αυτή προστίθεται σε εκείνη που προκύπτει από τις νομισματικές επανευθυγραμμίσεις του Σεπτεμβρίου 1992, του Νοεμβρίου 1992 και του Ιανουαρίου 1993- ότι για τον πρώτο μήνα της περιόδου εμπορίας, η μείωση αυτή έχει αποφασισθεί από τον κανονισμό (ΕΟΚ) αριθ. 1071/93 της Επιτροπής (12)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς των κουνουπιδιών μέχρι το τέλος της περιόδου εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 μειώνονται κατά 6,19 % και καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει την 1η Ιουνίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 69 της 20. 3. 1993, σ. 7.

(3) ΕΕ αριθ. L 387 της 31. 12. 1992, σ. 1.

(4) ΕΕ αριθ. L 387 της 31. 12. 1992, σ. 29.

(5) ΕΕ αριθ. L 79 της 1. 4. 1993, σ. 54.

(6) ΕΕ αριθ. L 387 της 31. 12. 1992, σ. 22.

(7) ΕΕ αριθ. L 57 της 10. 3. 1993, σ. 18.

(8) Βλέπε σελίδα 3 της παρούσας Επίσημης Εφημερίδας.

(9) ΕΕ αριθ. L 146 της 28. 5. 1992, σ. 67.

(10) ΕΕ αριθ. L 118 της 29. 4. 1989, σ. 21.

(11) ΕΕ αριθ. L 180 της 1. 7. 1992, σ. 23.

(12) ΕΕ αριθ. L 108 της 1. 5. 1993, σ. 118.

ΠΑΡΑΡΤΗΜΑ

ΤΙΜΕΣ ΒΑΣΕΩΣ ΚΑΙ ΑΓΟΡΑΣ Περίοδος εμπορίας 1993/94 ΚΟΥΝΟΥΠΙΔΙΑ Για την περίοδο από 1ης Ιουνίου 1993 έως 30 Απριλίου 1994

/* ΠΙΝΑΚΕΣ: δείτε Ε.Ε. */

περιλαμβάνουν την επίπτωση του κόστους συσκευασίας εντός της οποίας διατίθεται το προϊόν.